**אב ואם - מי קודם למי?** (עמ' 34-39)

**פסקה א- מדוע הקדים הכתוב את אביך לפני אימך בכיבוד?**

תניא (=שנויה, פתיחה לברייתא).

רבי (רבי יהודה הנשיא) אומר: ידוע לבורא שבן מכבד את אימו יותר מאשר את אביו כי האם מפייסת אותו והיא רכה ונעימה, לפיכך הקדים הקדוש ברוך הוא (קב"ה) כיבוד אב לכיבוד אם בפסוק "כבד את אביך ואת אימך" כי התורה רוצה לחנך את הבן לכבד גם את אביו.

**מדוע הקדים הכתוב את האב לפני האם במורא?**

מצד שני הבן מתיירא (=מפחד) מאביו יותר מאמו מפני שהאב מלמדו תורה והבן מקבל ממנו עונשים/מכות (בזמנם). לפיכך הקדים הקדוש ברוך הוא מורא האם למורא האב בפסוק "איש אימו ואביו תראו". כדי לחנך את הבן לירא, לפחד גם מהאם, ולציית לה.

**פסקה ב - מי קודם – אב או אם?**

איש אחד שהוריו התגרשו וחי אצל אימו שאל את רבי אליעזר (תנא מתלמידי ריב"ז):
אבא אומר לי השקני מים (כלומר שיביא עבורו מים) ובאותו זמן גם אמא אומרת השקני מים, איזה מהם קודם? אמר לו – הבא קודם כל שתייה לאביך מפני שגם אמך חייבת בכבוד בעלה. (רבי אליעזר אינו יודע שההורים גרושים).

הלך הבן לרבי יהושוע ושאל אותו את אותה השאלה ורבי יהושוע ענה לו את אותה תשובה.

אמר לו: רבי, אם אמא התגרשה, מה יהיה הדין?
אמר לו רבי יהושוע: "מבין ריסי עיניך ניכר שבן גרושה אתה" (אולי רואים שהוא בכה הרבה ובגלל זה ניכר שאתה בן גרושה ולכן שואל שאלה זו) ולכן שפוך להם מים בספל שיוכלו לבוא ולשתות ביחד כי אין הבדל בניהם כשהם גרושים וקעקע (=קרקר) להם כמו שקוראים לתרנגולים לבוא לשתות.

ייתכן שרבי יהושע לועג לשואל, ששואל שאלה לא מציאותית כי הוריו לא יחד ולא יבקשו ממנו באותו הרגע לשתות, וייתכן שהוא קצת מרחם עליו.

**פסקה ג - מה קודם כיבוד הורים או ה'?**

אליעזר בן מתיא אומר: אם אבא אומר השקני מים ובאותו הזמן מוטלת עליי מצווה לעשות (דוגמה - עני דופק בדלת ומבקש צדקה) מניח את כבוד האב ועושה את המצווה כי גם אבא חייב באותה מצווה.

איסי בן יהודה אומר: אם זו מצווה שגם אחרים יכולים לקיים עדיף שאחרים יעשו אותה והבן ילך לעשות את רצון אביו כי כבוד אביו מוטל ספציפית עליו ולא על מישהו אחר.

אמר רבי מתנה שההלכה כאיסי בן יהודה.